13 Januarie

13 Januarie is die dertiende dag van die jaar in die Gregoriaanse kalender. Daar volg nog 352 dae in die res van die jaar (353 in skrikkeljare).

Gebeure 

 1435 – Pous Eugenius IV publiseer die bul Sicut Dudum teen die slawerny op die Kanariese Eilande.
 1473 – Giuliano della Rovere (later Pous Julius II) word biskop van Catania.
 1653 – Jan van Riebeeck teken in sy dagregister aan dat op hierdie dag die eerste koring in die Nederlandse Kaapkolonie gedors is.
 1672 – Pous Clemens X reguleer die hantering van relikwieë.
 1716 – Michelangelo Conti (later Pous Innocentius XIII) word camerlengo van die kollege van kardinale.
 1870 – Die eerste van Samuel Zwaartman (H.W.A. Cooper) se 25 Boerebrieven uit Fraserburg verskyn in Het Volksblad. 
 1898 – Émile Zola publiseer J'Accuse om die Dreyfus-aangeleentheid bloot te lê en beskuldig die Franse regering van anti-Semitisme.
 1914 – ’n Kommissie van openbare veiligheid word in Kaapstad aangestel weens landwye nywerheidsonrus.
 1915 – Eerste Wêreldoorlog: Suid-Afrikaanse troepe beset Swakopmund in Duits-Suidwes-Afrika.
 1942 – Te midde van oorlogswoelinge stel dr. D.F. Malan, leier van die opposisie, in die Volksraad die omskepping van Suid-Afrika in ’n republiek voor.
 1949 – Durbanonluste: die Indiese gemeenskap word geteiken deur Zoeloe-skares. Tydens die brutale veldtog word huise en besighede afgebrand, Indiërvroue en -meisies verkrag en Indiërmans en -vroue van enige ouderdom vermoor. 142 sterf, meer as 'n duisend word beseer en 40 000 word vlugtelinge.
 1956 – Frankryk stig 'n permanent bemande navorsingsbasis, die Dumont d'Urville-stasie, in Adélieland in Antarktika.
 1986 – 'n Maand lange gewelddadige stryd begin in Aden, Suid-Jemen, tussen ondersteuners van Ali Nasir Muhammad en Abdul Fattah Ismail, wat duisende sterftes tot gevolg het.
 1957 – Die speelgoedmaatskappy Wham-O vervaardig hulle eerste vlieënde skyf, wat later herdoop is tot die Frisbee.

Geboortes 
 1883 – Prins Arthur van Connaught, Britse politikus en derde Goewerneur-generaal van Suid-Afrika (1920–1924) († 1938).
 1887 – Albert van der Sandt Centlivres, Hoofregter van die Unie van Suid-Afrika († 1966).
 1910 – Tryna du Toit, Afrikaanse skrywer († 2005).
 1926 – Carl von Hirschberg, Suid-Afrikaanse diplomaat († 2017).  
 1927 – Sydney Brenner, Suid-Afrikaanse molekulêre bioloog († 2019).
 1950 – Peter Louw, Afrikaanse digter en 'n regsgeleerde.
 1953 – Derek Hanekom, Suid-Afrikaanse oud-kabinetsminister en lid van die African National Congress.
 1961 – Julia Louis-Dreyfus, Amerikaanse aktrise.
 1963 – Andrew Roberts, Britse geskiedkundige en joernalis.
 1967 – Annie Jones, Australiese aktrise.
 1972 – Denver Vraagom, Suid-Afrikaanse TV- en filmakteur, getroud met Vanessa van 7de Laan.
 1977 − Orlando Bloom, Engelse akteur en vervaardiger.
 1983 – Schalk Burger, Suid-Afrikaanse rugbyspeler.

Sterftes 
 1691 – George Fox, Engelse Dissenter (religieus-andersdenkende) en stigter van die Genootskap van Vriende (* 1624)
 1717 – Maria Sibylla Merian, Switserse natuurwetenskaplike en kunstenaar (* 1647).
 1852 – Fabian Gottlieb von Bellingshausen. As bevelvoerder van die tweede Russiese om-die-wêreldvaart was hy een van drie mense wat Antarktika vir die eerste keer waargeneem het (* 1778).
 1882 – Wilhelm Mauser, Duitse wapenontwerper (* 1834).
 1919 – Hans Bielenstein, Duits-Baltiese protestantse martelaar (* 1863).
 1922 – C.P. Hoogenhout, een van die agt stigters van die Genootskap van Regte Afrikaners (* 1843).
 1941 – James Joyce, Ierse skrywer en digter (* 1882).
 1983 – Arthur Space, Amerikaanse akteur (* 1909).
 1992 – Yvonne Bryceland, Suid-Afrikaanse aktrise (* 1925).
 2017 – Mark Fisher, 'n Britse skrywer, kultuurteoretikus, filosoof en dosent (* 1968).
 2021 – Sinikka Nopola, Finse skrywer van kinderstories (* 1953)
 2021 – Hannes Viljoen, Springbok-vleuel (* 1943)
 2021 – Siegfried Fischbacher, Amerikaanse vermaaklikheidpersoonlikheid (* 1939).
 2023 – Christo Viljoen, Suid-Afrikaanse ingenieur en akademikus (* 1937).

Vakansie-, vierings- en waarnemingsdae 

Januarie